CELEX: 22019D1644
Language: hr
Date: 2017-12-15 00:00:00
Title: Odluka Zajedničkog odbora EGP-a br. 236/2017 od 15. prosinca 2017. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1644]

3.10.2019   
               
               
                  HR
               
               
                  Službeni list Europske unije
               
               
                  L 254/48
               
            
         ODLUKA ZAJEDNIČKOG ODBORA EGP-a
         br. 236/2017
         od 15. prosinca 2017.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1644]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Preporuka Komisije (EU) 2016/22 оd 7. siječnja 2016. o sprečavanju i smanjenju kontaminacije rakija od koštuničavog voća i rakija od komine koštuničavog voća etil karbamatom i o stavljanju izvan snage Preporuke 2010/133/EU (1) treba se uključiti u Sporazum o EGP-u.
                  
               
                     (2)
                  
                  
                     Preporukom Komisije (EU) 2016/22 stavlja se izvan snage Preporuka Komisije 2010/133/EU (2) koja je uključena u Sporazum o EGP-u i koja se stoga treba isključiti iz njega.
                  
               
                     (3)
                  
                  
                     Ova se Odluka odnosi na zakonodavstvo o jakim alkoholnim pićima. Zakonodavstvo o jakim alkoholnim pićima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XXVII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (4)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje XXVII. Priloga II. Sporazumu o EGP-u mijenja se kako slijedi:
            
                        1.
                     
                     
                        Nakon točke 10. (Preporuka Komisije 2010/133/EU) umeće se sljedeća točka:
                        
                                    „11.
                                 
                                 
                                    
                                       32016 H 0022: Preporuka Komisije (EU) 2016/22 оd 7. siječnja 2016. o sprečavanju i smanjenju kontaminacije rakija od koštuničavog voća i rakija od komine koštuničavog voća etil karbamatom i o stavljanju izvan snage Preporuke 2010/133/EU (SL L 6, 9.1.2016., str. 8.).”
                                 
                              
                  
                        2.
                     
                     
                        Briše se tekst točke 10. (Preporuka Komisije 2010/133/EU).
                     
                  
         
            Članak 2.
            Vjerodostojni su tekstovi Preporuke Komisije (EU) 2016/22 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 16. prosinca 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 15. prosinca 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 6, 9.1.2016., str. 8.
         
            (2)  SL L 52, 3.3.2010., str. 53.
         
            (*1)  Ustavni zahtjevi nisu navedeni.